als_Latn dik_Latn sag_Latn
Xhensila Myrtezaj, e vlerësuar si artistja më e mirë femër me këngën "Edhe një herë", fitoi betejën e saj brenda familjes, përballë partnerit të saj, Besi Kallaku, i njohur nga të gjithë si Gjini i Portokallisë, në aventurën e tij të parë në një festival të mirëfilltë të muzikës shqiptare. "Nuk kishte asnjë sfidë midis meje dhe Besit, ai e ka thënë edhe më përpara se në muzikë e ka lënë tek unë përfaqësimin e familjes (qesh). Realisht, çmimi i fituar është një vlerësim shumë ui madh për mua. Ishte një çmim i shumëëndërruar. Nuk di të them nëse e meritoja më shumë se kundërshtaret e tjera dhe në fakt, kur konkurroj në një eveniment të tillë, nuk i shpall sfidë ndaj askujt, nuk bëj paralele me të tjerë. Unë sfidoj vetëm veten time. Emocione? Të them të vërtetën, ndieva emocione të fuqishme në momentin kur fitova çmimin dhe në fjalimin që mbajta as nuk e di se çfarë kam thënë".
als_Latn